

**ROKIŠKIO RAJONO SAVIVALDYBĖS TARYBA**

**SPRENDIMAS**

**DĖL valstybinės žemės sklypo, ESANČIO respublikos GATVĖJE, ROKIŠKYJE, dalies nuomos teisĖS perleidIMO**

2024 m. balandžio 25 d. Nr. TS-

Rokiškis

Vadovaudamasi Lietuvos Respublikos civilinio kodekso 6.394 straipsnio 3 dalimi, 6.491 straipsnio 1 dalimi, Lietuvos Respublikos vietos savivaldos įstatymo 7 straipsnio 9 punktu, 15 straipsnio 2 dalies 20 punktu, 63 straipsnio 4 dalimi, Lietuvos Respublikos žemės įstatymo 7 straipsnio 1 dalies 2 punktu, 9 straipsnio 1 dalies 1 punktu, Kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimu Nr. 260 „Dėl kitos paskirties valstybinės žemės sklypų pardavimo ir nuomos“ (Lietuvos Respublikos Vyriausybės 2024 m. kovo 27 d. nutarimo Nr. 210 redakcija), 55 punktu, Rokiškio rajono savivaldybės taryba n u s p r e n d ž i a:

1. Sutikti, kad uždaroji akcinė bendrovė „Aldma“, įmonės kodas 173197165, perleistų 0,0800 ha valstybinės žemės sklypo, unikalus Nr. 7375-0020-0058, kadastro Nr. 7375/0020:58, esančio Respublikos g. 86, Rokiškyje,0,0134 ha daliesnuomos teisę, atsiradusią Nekilnojamojo turto registre (registro Nr. 73/21383) įregistruotos 2001 m. vasario 21 d. valstybinės žemės sklypo nuomos sutarties Nr. N73/01-0042 pagrindu, reikalingą kartu perleidžiamiems 151,16 kv. m vaistinės su paslaugų paskirties patalpomis, kurios unikalus Nr. 7398-1001-3015:0001, esančios Respublikos g. 86, Rokiškyje, eksploatuoti.

2. Nustatyti, kad sprendimas išduodamas ne ilgesniam kaip 3 mėnesių terminui.

Sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Ramūnas Godeliauskas

Jūratė Deksnienė

**SPRENDIMO PROJEKTO**

**DĖL valstybinės žemės sklypo, esančio respublikos GATVĖJE, ROKIŠKYJE, dalies nuomos teisĖS perleidIMO**

**AIŠKINAMASIS RAŠTAS**

2024-04-25

Projekto rengėjas – Jūratė Deksnienė, Architektūros ir paveldosaugos skyriaus vyriausioji specialistė.

Pranešėjas komitetų ir tarybos posėdžiuose – Jūratė Deksnienė, Architektūros ir paveldosaugos skyriaus vyriausioji specialistė.

|  |  |  |
| --- | --- | --- |
| 1. | Sprendimo projekto tikslas ir uždaviniai | Sprendimo tikslas – perleisti valstybinės žemės sklypo, unikalus Nr. 7375-0020-0058, kadastro Nr. 7375/0020:58, esančio Respublikos g. 86, Rokiškyje,daliesnuomos teisę, atsiradusią Nekilnojamojo turto registre (registro Nr. 73/21383) įregistruotos 2001 m. vasario 21 d. valstybinės žemės sklypo nuomos sutarties Nr. N73/01-0042 pagrindu, reikalingą kartu perleidžiamiems 151,16 kv. m vaistinės su paslaugų paskirties patalpomis, kurios unikalus Nr. 7398-1001-3015:0001, esančios Respublikos g. 86, Rokiškyje, eksploatuoti. |
| 2. | Šiuo metu galiojančios ir teikiamu klausimu siūlomos naujos teisinio reguliavimo  nuostatos | Lietuvos Respublikos civilinio kodekso 6.394 straipsnio 3 dalis numato: *jeigu nekilnojamojo daikto savininkas nėra žemės sklypo, kuriame tas daiktas yra, savininkas, tai nekilnojamąjį daiktą jis gali parduoti be žemės sklypo savininko sutikimo tik tuo atveju, jeigu tai neprieštarauja įstatymų ir (ar) sutarties nustatytoms to žemės sklypo naudojimo sąlygoms;*  Lietuvos Respublikos civilinio kodekso 6.491 straipsnio 1 dalis numato, kad *Nuomininkas turi teisę perleisti savo teises ir pareigas, atsiradusias iš nuomos sutarties, įkeisti nuomos teisę ar perduoti ją kaip turtinį įnašą ar kitaip ją suvaržyti tik gavęs išankstinį rašytinį nuomotojo sutikimą, jeigu ko kita nenustato nuomos sutartis.*  Lietuvos Respublikos vietos savivaldos įstatymo 7 straipsnio 9 punktas nustato: *valstybinės (valstybės**perduotos savivaldybėms) funkcijos yra:* *savivaldybei priskirtos valstybinės žemės ir kito valstybės turto valdymas, naudojimas ir disponavimas juo patikėjimo teise;* Lietuvos Respublikos vietos savivaldos įstatymo 15 straipsnio 2 dalies 20 punktas nustato: *išimtinė savivaldybės tarybos kompetencija: sprendimų dėl savivaldybei patikėjimo teise perduotos valstybinės žemės valdymo, naudojimo ir disponavimo ja, išskyrus šio įstatymo 27 straipsnio 2 dalies 29 punkte nurodytus sutikimus ir sprendimus, ir sprendimų dėl sutikimo perimti kitą valstybės turtą savivaldybės nuosavybėn priėmimas;* Lietuvos Respublikos vietos savivaldos įstatymo 63 straipsnio 4 dalis nustato: *savivaldybės joms patikėjimo teise perduotą valstybės turtą valdos, naudoja ir disponuoja juo įstatymų ir kitų teisės aktų nustatyta tvarka;*  Lietuvos Respublikos žemės įstatymo 7 straipsnio 1 dalies 2 punktas nustato: *valstybinės žemės patikėjimo teisės subjektai (patikėtiniai) yra* *savivaldybės– savivaldybės teritorijoje esančių miestų ir miestelių teritorijų ribose valstybinės žemės, perduotos Vyriausybės nutarimu, išskyrus žemę, kuri šio ir kitų įstatymų nustatyta tvarka patikėjimo teise perduota kitiems subjektams, ir valstybinės žemės, perduotos savivaldybėms patikėjimo teise Vyriausybės nustatyta tvarka šio straipsnio 2 dalyje nurodytoms reikmėms ar kitų įstatymų nustatytais atvejais ir sąlygomis šio straipsnio 3 dalyje nurodytoms reikmėms, taip pat valstybinės miško žemės sklypų, perduotų savivaldybėms patikėjimo teise Vyriausybės nutarimais šio straipsnio 5 dalyje nustatyta tvarka ir sąlygomis;*  Kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimu Nr. 260 „Dėl kitos paskirties valstybinės žemės sklypų pardavimo ir nuomos“ (Lietuvos Respublikos Vyriausybės 2024 m. kovo 27 d. nutarimo Nr. 210 redakcija) 55 punkte aptariamos valstybinės kitos paskirties valstybinės žemės nuomos teisių perleidimo tvarka ir sąlygos |
| 3. | Laukiami rezultatai | Įgyvendintos Lietuvos Respublikos vietos savivaldos įstatymo, Lietuvos Respublikos žemės įstatymo, Lietuvos Respublikos civilinio kodekso, Kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimu Nr. 260 „Dėl kitos paskirties valstybinės žemės sklypų pardavimo ir nuomos“ (Lietuvos Respublikos Vyriausybės 2024 m. kovo 27 d. nutarimo Nr. 210 redakcija) nuostatos. |
| 4. | Lėšų poreikis ir šaltiniai | Sprendimui įgyvendinti lėšos nebus reikalingos. |
| 5. | Antikorupcinis sprendimo projekto vertinimas | Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu. |
| 6. | Kiti sprendimui priimti reikalingi pagrindimai, skaičiavimai ar paaiškinimai | ~~-~~ |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | - |